તેઓ જે પક્ષમાં હતા તે પક્ષની નેતાગીરી ધૂતરાષ્ટ્રની કે ગાંધારીનું પાત્ર ભજવતી હોવાથી તેમના પક્ષ માટેના સૂચનોની જે અવગણના કરવામાં આવી. જિલ્લાના વિકાસને ધ્યાનમાં લઇ તેઓએ કેસરીયો ધારણ કરેલ છે. જેમાં તેઓને કોઇ મહેચ્છા નથી માત્ર ગુજરાત અને દેશના લોકોનો વિકાસ થાય તેવી ઇચ્છાને કારણે રાષ્ટ્રીય અધ્યક્ષ અમીતભાઇ શાહ અને વડાપ્રધાન નરેન્દ્રભાઇ મોદીની આગેવાનીમાં વિશ્વાસ દાખવી જિલ્લાની સેવાને ઉજાગર કરવાનો આ પ્રયાસ માની શકાય. મહેસાણા જિલ્લાના પૂર્વ સાંસદ જીવાભાઇ પટેલ ભાજપના કેસરીયા રંગે રંગાયા છે ત્યારે રાજકિય દ્રષ્ટીએ જોઇએ તો જીવાભાઇ પટેલ પાટીદાર સમાજના આગેવાન છે. સાથો સાથ લોકોની સેવા માટે તેમણે પોતાની આર્થિક તિજોરી પણ ખુલ્લી મુકી દીધી હોવાના દાખલા સામે છે.